ইবনে কাছীর রহ. এ ব্যাপারে বলেন- “২২৮ হিজরীতে খলীফা ওয়াছিক প্রাচীরের সন্ধানে একটি তদন্ত টীম প্রেরণ করেন। তারা দেশ-দেশান্তর ঘুরে অবশেষে সেখানে পৌঁছুতে সক্ষম হয়। প্রত্যক্ষদর্শীর ভাষ্যমতে, লোহা এবং তামায় নির্মিত বিশাল প্রাচীরে একটি দরজা-ও ছিল। দরজায় বিশাল তালা ঝুলন্ত ছিল। স্থানীয় শাসকের পক্ষ থেকে সেখানে প্রহরী-ও নিযুক্ত করা আছে। বিশাল, সুউচ্চ এবং আকাশসম সেই প্রাচীরটি বড় বড় পাহাড়কেও ছাড়িয়ে গেছে। দুই বৎসর তারা ভ্রমণে ছিল। অনেক আশ্চর্য ও বিরল বিষয় প্রত্যক্ষ করেছিল।-”